Søren Kjeldsen kunne ikke leve op til sin fantastiske første runde, da han torsdag igen skulle forcere de 18 huller på Verdura-banen, hvor golfturneringen Sicilian Open spilles. Danskeren, der var hele syv slag bedre end par på førstedagen, klarede anden runde i par, og dermed røg han nogle pladser ned i den samlede stilling. Kjeldsen gled fem trin ned til en delt syvendeplads, men sejren er stadig inden for rækkevidde. Spillerne ligger nemlig utroligt tæt i turneringen, hvor højst to slag skiller de 25 bedste spillere fra hinanden, og hvor seks spiller deler førstepladsen. Det jævne topfelt indeholder i øvrigt endnu en dansker, idet Thorbjørn Olesen med endnu en solid runde spillede sig op på siden af Søren Kjeldsen fra 22.-pladsen. Søren Hansen og Thomas Nørret havde derimod ikke marginalerne på deres side. De to øvrige danskere i turneringen var henholdsvis et og to slag fra at klare cuttet og måtte derfor forlade turneringen inden weekendens afgørende runder

Opsummering:
Søren Kjeldsen gled en smule tilbage efter anden runde af Sicilian Open i golf. Thorbjørn Olesen overhaler.